[{"text_idx": "#000006", "text": "Mae dysgwr ysbrydoledig o\u2019r coleg a oedd yn benderfynol o gael lle yn un o brifysgolion gorau Prydain yn dathlu cael lle yng Nghaergrawnt, ar o\u0302l treulio\u2019r pedair blynedd ddiwethaf yn ailsefyll arholiadau ac yn newid cwrs i gyrraedd lle mae e heddiw."}, {"text_idx": "#000008", "text": "Mae\u2019r penderfyniad bellach wedi talu ar ei ganfed, gyda thair A* mewn mathemateg, mathemateg bellach a ffiseg, ac mae Luc bellach yn edrych ymlaen i ddechrau gyrfa mewn cyfrifiadureg ym Mhrifysgol Caergrawnt ym mis Medi."}, {"text_idx": "#000009", "text": "Wrth astudio BTEC chwaraeon yng Ngholeg y Cymoedd, sylweddolodd Luc mai datrys problemau yw ei angerdd. Caniataodd y coleg iddo ailedrych ar ei opsiynau, gan ei ysgogi i ailsefyll ei arholiadau TGAU Saesneg a mathemateg, yn ogystal a\u0302 dechrau TGAU ffiseg o\u2019r cychwyn cyntaf, er mwyn gallu astudio Safon Uwch mewn mathemateg a ffiseg. Gyda brwdfrydedd academaidd o\u2019r newydd, roedd Luc yn benderfynol ei fod am fynd i un o brifysgolion gorau Prydain. Gan fwrw ati i gael y graddau gorau posib, ymgeisiodd Luc ar gyfer cyfleoedd allgyrsiol hefyd, er mwyn rhoi hwb i\u2019w ddatganiad personol."}, {"text_idx": "#000012", "text": "\u201cDw i mor falch fy mod i wedi mynd amdani a newid fy nghymwysterau X[2 flynedd, 3/4 blynedd][EN1] X yn o\u0302l. Er i fi gael blwyddyn gyntaf wych yn y coleg, ac ro\u2019n i wrth fy modd gyda BTEC chwaraeon, wrth i\u2019r flwyddyn fynd yn ei blaen, sylweddolais i nad dyna\u2019r llwybr cywir i fi. Ro\u2019n i ychydig yn betrusgar am newid cwrs ar y pryd, ond roedd fy ngholeg a\u2019r tiwtoriaid yn barod i helpu, gan wneud fy nhrosglwyddiad i Safon Uwch fel dysgwr hy\u0302n yn rhwydd iawn \u2013 dyna\u2019r penderfyniad gorau wnes i.\u201d"}]